Stanislovas Buškevičius

Stanislovas Buškevičius (g. 1958 m. rugsėjo 14 d. Kaune) – Lietuvos politikas, „Jaunosios Lietuvos“ narys (nuo 1988 m.), šios sąjungos pirmininkas.

 Biografija 
Dar būdamas paauglys, 1972 m. gegužės mėnesį dalyvavo demonstracijose, vykusiose po Romo Kalantos susideginimo. Vėliau draugams ir pažįstamiems platino antisovietinę literatūrą.

1977 m. baigė Kauno politechnikumą, 1985 m. – Vilniaus universitetą, įgijo ekonomisto specialybę. 1979–1987 m. Kauno įmonėse dirbo darbininku, meistru, prekių žinovu, vyresniuoju inžinieriumi, sociologu. 1988–1990 m. Kauno medicinos institute (dab. Kauno medicinos universitetas) dėstė Vakarų politinės ekonomijos kursą. KGB inspiravus, iš šio instituto pašalintas už politinę veiklą.

1988 m. lapkričio mėnesį pasirašė „Jaunosios Lietuvos” manifestą, kuriuo reikalavo nepriklausomos ir demokratinės Lietuvos valstybės atkūrimo. 1989–1990 m. organizavo tarnybos okupacinėje kariuomenėje boikotą – masinį sovietinių karinių bilietų ir prirašymo liudijimų grąžinimą į Maskvą. 1990 m. organizavo komunistinių skulptūrų Kaune – paminklų Vincui Mickevičiui-Kapsukui, Feliksui Dzeržinskiui, keturiems komunarams – nugriovimą.

Vienas iš kryžiaus 1941 m. Birželio sukilimo prieš sovietų okupantus dalyviams atminti pastatymo Kauno miesto kapinėse organizatorių. Parašų rinkimo, kad būtų atkurtas teisėto Lietuvos Respublikos pilietybės įstatymo, priimto 1939 m., galiojimas, organizatorius.

1992 m. Prancūzijos žmogaus teisių asociacijos kvietimu gilino tarptautinio bendradarbiavimo žinias Paryžiuje. 1993–1996 m. dirbo valstybės konsultantu jaunimo klausimais.

1996–2004 m. Seimo narys. Seime dirbo Nacionalinio saugumo (vėliau – Nacionalinio saugumo ir gynybos) komitete, įregistravo per 20 įvairių įstatymų, nutarimų projektų ir pasiūlymų.

1995–1997 m. ir 2007–2015 m. Kauno miesto savivaldybės tarybos narys, 2011 m. Lietuvos savivaldybių tarybų rinkimai  Kauno miesto savivaldybės mero pavaduotojas.

Žmona Jūratė. Turi tris vaikus – sūnų Stasį, dukras Mildą ir Agnę.2008 m. Lietuvos Respublikos Seimo rinkimai – Partija „Jaunoji Lietuva“ – Iškelti kandidatai 

Garsėja prieš seksualines mažumas nukreiptais pasisakymais. 

 Šaltiniai 

 Nuorodos 
 Oficiali Stanislovo Buškevičiaus svetainė 
 Anketa 
 Apie S. Buškevičių
 Partijos Jaunoji Lietuva pirmininkas 

Kategorija:Seimo nariai
Kategorija:Kauno politikai